Sunwolves gaan onvoorbereid wees | Maroela Media
Dié saamgeflanste span, baie soos die Kings wat darem hier en daar 'n man het wat al Superrugby gespeel het, sal letterlik net twee weke tyd vir voorbereiding voor hulle debuutwedstryd hê. Hulle spring dan weg met die moeilike Lions, in Tokio, as hulle eerste teenstander in die taai reeks.
Die Sunwolves trek eers op 2 Februarie saam. Dan het hulle vier dae wat aan die noodwendige administrasie en toetse gewy word en eers dán sal hulle in spanverband begin saam oefen, het die afrigter Mark Hammett die naweek bevestig. Daarna het hulle nog 'n week oor vir die afronding voor die eerste wedstryd.
Asof dit nie genoeg is nie, is die Sunwolves se spelers nie gewoond aan reis nie. Hulle het nog nie vlugflouheid ervaar nie, en uit die Ooste na waar ookal sal dit hulle beïnvloed. As hulle dít nie onder die knie kry nie, sê die afrigter Hammett, gaan dit 'n baie lang ses maande word.
Voeg daarby dat die span in die loop van die kompetisie 22 vlugte moet haal waarvan 15 langer as sewe uur sal duur. Hulle sal ook 83 dae van die 140 wat die reeks duur buite Japan wees.
Hulle gaan met groot gedruis wakker skrik. Hulle dink seker hulle eerste wedsryd gaan maklik wees. Daar is daan geen springbokke in die Leeus span nie en hulle het maklik met hulle afgereken.